**Predčasné zaškolenie žiakov počas epidémie**

Ak zákonný zástupca požiada o to, aby bolo na plnenie povinnej školskej dochádzky **výnimočne prijaté** dieťa, ktoré nedovŕšilo šiesty rok veku, súčasť žiadosti zákonného zástupcu, ktorým je súhlasné **vyjadrenie príslušného zariadenia výchovného poradenstva a prevencie** a súhlasné **vyjadrenie všeobecného lekára pre deti a dorast** sa **nebude vyžadovať,** ale zákonný zástupca ich doručí dodatočne, najneskôr do štyroch týždňov od skončenia mimoriadneho prerušenia školského vyučovania.

Prosíme zákonných zástupcov, aby postupne **telefonicky kontaktovali CPPPaP** a objednali sa na psychodiagnostické vyšetrenie školskej zrelosti. Po skončení mimoriadneho prerušenia školského vyučovania Vás budeme kontaktovať a určíme Vám termín realizácie psychodiagnostického vyšetrenia.

Telefonické kontakty: **0911 371 767**

**056 672 3876**

**056 672 3850**

 Ak premýšľate o predčasnom zaškolení Vášho dieťaťa v ZŠ, ale nie ste si úplne istí, či je Vaše dieťa dostatočne pripravené na plnenie povinnej školskej dochádzky, dávame Vám do pozornosti nami vytvorený **Orientačný test školskej zrelosti**, ktorý nájdete na webovej stránke poradne v priečinku **Nástup detí do ZŠ 2020**.

 Taktiež Vám dávame do pozornosti aplikáciu **WELKOME IDEA,** ktorú nájdete na stránke: <https://www.welcome-idea.eu/#/home>. Je to aplikácia, ktorá v tomto náročnom období ponúka aktivity na rozvoj všetkých šiestich vývinových oblastí dieťaťa vo veku 3 – 6 rokov. Zistíte, aké má vaše dieťa v predškolskom veku sociálne, komunikačné, motorické či emocionálne zručnosti, kognitívne schopnosti a zmyslové vnímanie a ako ich rozvíjať.

 **Všetky doma získané informácie o Vašom dieťati môžete s nami telefonicky alebo prostredníctvom e-mailu prekonzultovať a my Vám odporúčime ďalší postup.**